12. ฐานะการเงินและผลการดำเนินงาน (1) งบการเงิน : ในระยะเวลา 3 ปีที่ผ่านมา (ปี 2541-2543) (ก) สรุปรายงานการสอบบัญชี - ปี 2541 ผู้สอบบัญชี คือ ดร.ประวิตร นิลสุวรรณากุล ผู้สอบบัญชีรับอนุญาติ ทะเบียนเลขที่ 1475 ได้ตรวจสอบงบการเงินรวมของบริษัทและบริษัทย่อย สำหรับปีสิ้นสุดวันที่ 31 ธันวาคม 2541 โดยแสดงความเห็นไว้อย่างไม่มีเงื่อนไข ว่างบการเงินที่ได้ตรวจสอบแสดงถึงฐานะทางการเงินและผลการดำเนินงานที่ถูกต้องตามที่ควรในสาระสำคัญตามหลักการบัญชีที่รับรองทั่วไป - ปี 2542 นางสาวรุ้งนภา เลิศสุวรรณกุล ผู้สอบบัญชีรับอนุญาติ ทะเบียนเลข 3516 บริษัท สำนักงาน เอินส์ท แอนด์ ยัง จำกัด ได้ตรวจสอบงบการเงินรวมของบริษัทและบริษัทย่อย สำหรับปีสิ้นสุดวันที่ 31 ธันวาคม 2542 โดยแสดงความเห็นไว้อย่างไม่มีเงื่อนไข ว่างบการเงินที่ได้ตรวจสอบแสดงถึงฐานะทางการเงินและผลการดำเนินงานที่ถูกต้องตามที่ควรในสาระสำคัญตามหลักการบัญชีที่รับรองทั่วไป - ปี 2543 นางสาวรุ้งนภา เลิศสุวรรณกุล ผู้สอบบัญชีรับอนุญาติ ทะเบียนเลข 3516 บริษัท สำนักงาน เอินส์ท แอนด์ ยัง จำกัด ได้ตรวจสอบงบการเงินรวมของบริษัทและบริษัทย่อย สำหรับปีสิ้นสุดวันที่ 31 ธันวาคม 2543 โดยได้แสดงความเห็นไว้อย่างมีเงื่อนไขในวรรคสามของรายงานผู้สอบบัญชีรับอนุญาต ในเรื่องเกี่ยวกับการให้สัตยาบันรายการธุรกิจรายการหนึ่งที่เกิดขึ้นว่า บริษัทและบริษัทย่อยได้ขายสินค้าให้บริษัทแห่งหนึ่งในประเทศเกาหลี และเอกสารการชำระเงินที่นำมาตัดจากบัญชีลูกหนี้รายนี้ส่วนหนึ่งเป็นเงิน 148,000 เหรียญสหรัฐอเมริกา ระบุว่าเป็นเงินที่โอนมาจากบริษัทอีกแห่งหนึ่งในฮ่องกง ซึ่งเป็นผู้จำหน่ายเครื่องจักรให้กับบริษัทและบริษัทย่อย และส่วนที่เหลือแสดงรับชำระจากลูกค้าจากประเทศเกาหลีนั้น ผู้สอบบัญชีไม่สามารถชี้ชัดถึงเหตุผลในการปฏิบัติดังกล่าวว่าเหมาะสมเพียงใด อย่างไรก็ตามคณะกรรมการบริหารได้ชี้แจงและอธิบายเหตุผลต่างๆ แก่คณะกรรมการตรวจสอบและผู้สอบบัญชีรับอนุญาตแล้ว พร้อมทั้งแสดงหลักฐานในการบันทึกบัญชีว่ามีการชำระค่าสินค้าจากลูกค้าที่ประเทศเกาหลีครบถ้วน ส่วนลูกค้าจะชำระเงินผ่านจากประเทศใด ทางกรรมการบริหารก็มิอาจทราบเหตุผลได้ เพราะอาจจะเป็นกลยุทธ์ทางการค้าหรือเกี่ยวกับเหตุผลอื่นของลูกค้าเอง แต่คณะกรรมการบริหารยืนยันว่าเงินได้รับชำระจากลูกค้ารายนี้ครบถ้วนและไม่ได้ทำให้บริษัทและบริษัทย่อยมีความเสียหาย ประกอบกับไม่มีการชดเชยค่าเครื่องจักรว่าสภาพต่ำแต่อย่างใด เครื่องจักรยังมีประสิทธิภาพดีและผลิตผลิตภัณฑ์ได้คุณภาพมาตรฐานตามลูกค้าต้องการ ซึ่งจะเห็นได้ว่าบริษัทฯ และบริษัทย่อยได้รับมาตรฐาน ISO 9002 ทุกโรงงาน อนึ่ง รายการที่เกิดขึ้นนี้ ที่ประชุมคณะกรรมการบริษัท ครั้งที่ 2/2544 เมื่อวันที่ 28 กุมภาพันธ์ 2544 ได้มีมติให้สัตยาบันรายการดังกล่าว 

  (ข) สรุปงบการเงินรวม

[]

[]

[]

[]

[]

(ค) อัตราส่วนทางการเงินที่สำคัญ

[]

(2) คำอธิบายและการวิเคราะห์ฐานะการเงินและผลการดำเนินงาน (ก)
ผลการปฏิบัติตามแผนการดำเนินธุรกิจ บริษัทเคยเปิดเผยเป้าหมายการดำเนินธุรกิจกับผู้ถือหุ้น
เมื่อขออนุมัติการเข้าทำรายการที่เกี่ยวโยงกันในการซื้ออาคารสำนักงานและห้องพักชุดอาศัย
เมื่อวันที่ 28 เมษายน 2543 โดยมีข้อมูลอยู่ในรายงานความเห็นที่ปรึกษาทางการเงิน ฉบับวันที่ 12
เมษายน 2543 มีเป้าหมายการดำเนินธุรกิจว่า ในปี 2543 กลุ่มธุรกิจหลัก คือ
กลุ่มน้ำยางข้นจะมีอัตราการใช้กำลังการผลิตน้ำยางข้นที่ร้อยละ 52 ของกำลังการผลิตเต็มที่
หรือประมาณการปริมาณการผลิตที่ 110,000 ตัน เพิ่มจากปี 2542 ปริมาณ 13,479 ตัน
หรือร้อยละ 14 สำหรับผลการดำเนินงานในปี 2543 มีปริมาณการผลิตจริงที่ 114,029 ตัน
สูงกว่าประมาณการ 4,029 ตัน หรือร้อยละ 3.66 สาเหตุที่บริษัทผลิตได้สูงกว่าเป้าหมาย
เนื่องจากในปี 2543 บริษัทไม่ประสบกับปัญหาการจัดหาวัตถุดิบดังเช่นในปี 2542 ที่มีฝนตกมาก
จนเกิดภาวะขาดแคลน (ข) ผลการดำเนินงาน - ภาพรวมของผลการดำเนินงานที่ผ่านมา
ผลการดำเนินงานรวมที่ผ่านมา ได้รับผลกระทบจากปัจจัยสำคัญ 3 ประการ คือ 1.
อัตราดอกเบี้ยของสถาบันการเงิน ด้วยระดับหนี้สินรวมประมาณ 700-800 ล้านบาท หรือร้อยละ 55
ของสินทรัพย์รวม
ทำให้การเปลี่ยนแปลงอัตราดอกเบี้ยเงินกู้ธนาคารมีผลต่อต้นทุนทางการเงินของทางกลุ่มในช่วงปี
2541 อัตราดอกเบี้ยเงินกู้อยู่ในระดับที่สูงกว่าร้อยละ 20 หรือสูงกว่าภาวะปกติหนึ่งเท่าตัว
ทำให้เกิดภาระดอกเบี้ยจ่ายที่สูงถึง 103.9 ล้านบาท หรือดอกเบี้ยจ่ายสูงกว่าปกติประมาณ 50
ล้านบาท กำไรสุทธิในปีดังกล่าวจึงต่ำเพียง 6.74 ล้านบาท 2. ราคาวัตถุดิบ น้ำยางพาราสด
ซึ่งเป็นวัตถุดิบพื้นฐานของการผลิตผลิตภัณฑ์ทั้งกลุ่ม เป็นต้นทุนที่อยู่ในสัดส่วนสูงถึงร้อยละ 80-90
ของต้นทุนการผลิตน้ำยางข้น ในปี 2542 เป็นปีที่
อุตสาหกรรมน้ำยางข้นประสบกับภาวะขาดแคลนวัตถุดิบ
ในขณะที่มีการรับคำสั่งซื้อล่วงหน้าไปแล้วหลายเดือน ทำให้ต้นทุนสูงขึ้นกว่าที่คาดการณ์ไว้
และเกิดกำไรปกติจากการดำเนินธุรกิจเพียง 20.70 ล้านบาท แต่ในปี ดังกล่าว
มีการเปลี่ยนแปลงมาตรฐานบัญชีหลายอย่าง ทำให้เกิดขาดทุนทางบัญชีประมาณ 40 ล้านบาท
ผลการดำเนินงานในงบรวมจึงเปลี่ยนจากกำไรเป็นขาดทุนสุทธิ 19.29 ล้านบาท 3.
อัตราแลกเปลี่ยนเงินตราต่างประเทศ
บริษัทและบริษัทย่อยมีรายได้จากการส่งออกในสัดส่วนที่สูงถึงร้อยละ 50, 57 และ 56 ในปี
2541-2543 ตามลำดับ จึงได้รับผลกระทบจากการเปลี่ยนแปลงของอัตราแลกเปลี่ยน
โดยมีขาดทุนสุทธิจากอัตราแลกเปลี่ยนในปี 2541 และ 2542 จำนวน 25.40 และ 0.71 ล้านบาท
ตามลำดับ แต่เกิดกำไรสุทธิจากอัตราแลกเปลี่ยนในปี 2543 จำนวน 19 ล้านบาท -
ผลการดำเนินงานในปี 2543 ของกลุ่มธุรกิจหลัก กลุ่มน้ำยางข้น (1) รายได้จากการขาย ปี 2543
รายได้จากการขายอยู่ที่ 2,195 ล้านบาท เพิ่มขึ้น 489 ล้านบาท หรือร้อยละ 29 เมื่อเทียบกับปี
2542 เป็นผลจากการเปลี่ยนแปลงที่เพิ่มขึ้นทั้งจากปริมาณการขายและราคาขายน้ำยางข้น
โดยปริมาณการขายอยู่ที่ 108,977 ตัน เพิ่มขึ้น 12,338 ตันหรือร้อยละ 13
เนื่องจากการขยายกำลังการผลิตเต็มที่จาก 184,000 ตันในปี 2542 เป็น 213,000 ตัน
ในขณะที่ราคาขายอยู่ที่ 19.11 บาทต่อกิโลกรัม ได้เพิ่มขึ้น 2.14 บาทต่อกิโลกรัม หรือร้อยละ 13
การส่งออกในสัดส่วนร้อยละ 47 ของปริมาณการขายรวม
ทำให้ได้รับประโยชน์จากการอ่อนค่าของเงินบาทเมื่อเทียบกับเงินเหรียญสหรัฐ (2) รายได้อื่น อยู่ที่
24.53 ล้านบาท เป็นรายได้อื่นที่ไม่เกี่ยวกับการดำเนินงานตามปกติ คือ กำไรจากอัตราแลกเปลี่ยน
ในจำนวน 10.85 ล้านบาท หรือร้อยละ 44 ของรายได้อื่นรวม ซึ่งมีโอกาสที่จะเกิดขึ้นอีกในอนาคต
ถ้าค่าเงินบาทมีแนวโน้มอ่อนค่ามากขึ้น (3) ต้นทุน และค่าใช้จ่ายรวม จำนวน 2,133 ล้านบาท
รายการที่สำคัญ คือ ค่าวัตถุดิบน้ำยางสด และ เงินเดือนและค่าแรง ในปี 2543
ค่าวัตถุดิบอยู่ในสัดส่วนที่เพิ่มขึ้นเป็นร้อยละ 79 ของต้นทุนและค่าใช้จ่ายรวม สูงกว่าปีก่อน
ซึ่งอยู่ที่ร้อยละ 71 และจะแปรผันตามรายได้จากการขาย ส่วนเงินเดือนและค่าแรง
อยู่ในสัดส่วนร้อยละ 5 ของต้นทุนและค่าใช้จ่ายรวม ซึ่งเท่ากับปีก่อน โดยลักษณะของเงินเดือนฯ
ของทางกลุ่ม จะไม่แปรผันตามรายได้จากการขาย แต่จะเติบโตอย่างคงที่
เนื่องจากการจ้างงานของทางกลุ่มมีการเปลี่ยนแปลงไม่มาก
เป็นผลจากประสบการณ์ที่อยู่ในอุตสาหกรรมนี้มานาน ทำให้บริหารแรงงานได้อย่างมีประสิทธิภาพ
(4) กำไร กลุ่มน้ำยางข้นมีกำไรสุทธิจำนวน 84 ล้านบาท เพิ่มขึ้น 70 ล้านบาท หรือร้อยละ 506
เมื่อเทียบกับปีก่อน โดยมีอัตรากำไรขั้นต้นที่ร้อยละ 13.44 ลดลงจาก 14.17
เพราะราคาซื้อวัตถุดิบสูงขึ้น อัตรากำไรจากการดำเนินงานที่ร้อยละ 4.91 เพิ่มจาก 4.04
เป็นผลจากการบริหารการขายและนโยบายควบคุมค่าใช้จ่าย
ทำให้อัตราส่วนค่าใช้จ่ายขายและบริหารต่อยอดขายลดลงจากร้อยละ 10.13 เหลือ 8.53
นอกจากนี้ ดอกเบี้ยจ่ายได้ลดลงร้อยละ 1 ของยอดขาย
และมีกำไรสุทธิจากอัตราแลกเปลี่ยนอีกร้อยละ 0.5 ของยอดขาย
รวมทั้งไม่มีขาดทุนจากการด้อยค่าของเงินลงทุน ดังเช่นในปี 2542 ที่มีจำนวน 11.34 ล้านบาท
ทำให้อัตรากำไรสุทธิอยู่ที่ร้อยละ 3.78 เพิ่มจาก 0.81 ในปีก่อน (5) อัตราผลตอบแทนต่อผู้ถือหุ้น
การจ่ายเงินปันผลของบริษัทในกลุ่มน้ำยางข้น จากกำไรสุทธิของปี 2542 ที่มาจ่ายในปี 2543
มีจำนวน 4 บริษัท คือ บริษัท เอ็กซ์เซลรับเบอร์ จำกัด,

บริษัท โอเรียนท์สุราษฎร์รับเบอร์ลาเท็คซ์ จำกัด, บริษัท คิววัน จำกัด และ บริษัท ภูเก็ตลาเท็กซ
จำกัด โดยจ่าย 14 , 15 , 4 และ 4 ล้านบาท หรือร้อยละ 72 , 83 , 86 และ 75
ตามลำดับ ซึ่งจ่ายไม่เกินนโยบาย คือ ร้อยละ 100 ของกำไรสุทธิ

กลุ่มเส้นด้ายยางยืด (1) รายได้จากการขาย ปี 2543 กลุ่มนี้มีรายได้จากการขาย 392 ล้านบาท เพิ่มขึ้น 

73 ล้านบาท หรือร้อยละ 23 เมื่อเทียบกับปีก่อน ปัจจัยบวก คือ ราคาขายมีการปรับตัวสูงขึ้นอย่างมีนัยสำคัญ คือ อยู่ที่ 66 บาทต่อกิโลกรัม เพิ่มจากปีก่อน 14.14 บาท หรือร้อยละ 27 เป็นผลจากการส่งออกร้อยละ 85 ของรายได้จากการขาย ทำให้ได้รับประโยชน์จากการอ่อนค่าของเงินบาท และความต้องการใช้เส้นด้ายยางยืดมีแนวโน้มสูงขึ้น ส่วนในด้านปริมาณการขายมีการเปลี่ยนแปลงลดลงเล็กน้อยประมาณร้อยละ 4 โดยลดลงมาอยู่ที่ 5,841 ตัน (2) รายได้อื่น อยู่ที่ 17 ล้านบาท เป็นรายได้อื่นที่ไม่เกี่ยวกับการดำเนินงานตามปกติ คือ กำไรจากอัตราแลกเปลี่ยน ในจำนวน 3.5 ล้านบาท หรือร้อยละ 21 ของรายได้อื่นรวม ซึ่งมีโอกาสที่จะเกิดขึ้นอีกในอนาคต ถ้าค่าเงินบาทมีแนวโน้มอ่อนค่ามากขึ้น (3) ต้นทุนและค่าใช้จ่ายรวม จำนวน 371.39 ล้านบาท เพิ่มขึ้นจากปีก่อนร้อยละ 12 รายการที่มีสัดส่วนสูง คือ ค่าวัตถุดิบรวม โดยอยู่ที่ร้อยละ 73 เพิ่มจากปีก่อนร้อยละ 69 ซึ่งจะแปรผันมากตามรายได้จากการขาย และค่าเชื้อเพลิงและไฟฟ้าอยู่ที่ร้อยละ 6 สูงขึ้นจากร้อยละ 5 ซึ่งจะแปรผันตามปริมาณการขายมากกว่ารายได้จากการขาย (4) กำไร ปี 2543 กลุ่มยางยืดมีกำไรสุทธิ 37 ล้านบาท เพิ่มจากปีก่อน 35 ล้านบาท หรือร้อยละ 1,864 มีอัตรากำไรขั้นต้นที่ร้อยละ 14 สูงขึ้นจากร้อยละ 9 เปลี่ยนแปลงอย่างมีนัยสำคัญ เพราะราคาขายเพิ่ม 14 บาทต่อกิโลกรัม แต่ต้นทุนขายเพิ่มขึ้นน้อยกว่า คือ 9.90 บาทต่อกิโลกรัม อัตรากำไรจากการดำเนินงานอยู่ที่ร้อยละ 7.44 ซึ่งเปลี่ยนจากการมีอัตราขาดทุนจากการดำเนินงานที่ร้อยละ 1 เป็นผลจากการที่ปี 2542 บริษัทมีการตั้งเผื่อหนี้สงสัยจะสูญ จำนวน 3 ล้านบาท ในขณะที่ปี 2543 ไม่มีค่าใช้จ่ายดังกล่าว 

สัดส่วนค่าใช้จ่ายขายและบริหารต่อยอดขายจึงลดลงร้อยละ 3.3 

(5) อัตราผลตอบแทนต่อผู้ถือหุ้น บริษัทไม่มีการจ่ายเงินปันผล เนื่องจากปี 2542 มีกำไรสุทธิเพียง
1.90 ล้านบาท - ผลการดำเนินงานเปรียบเทียบประมาณการ
ตามที่บริษัทเคยเปิดเผยแผนการดำเนินธุรกิจไว้ตามที่ชี้แจงในข้อ (ก)
บริษัทได้ประมาณการกำไรสุทธิของงบรวมไว้ที่จำนวน 62.63 ล้านบาท
สำหรับกำไรสุทธิเกิดจริงในปี 2543 มีจำนวน 102.91 ล้านบาท สูงกว่าประมาณการ 40.28
ล้านบาท หรือร้อยละ 64.31 จัดได้ว่า ผลการดำเนินงานดีกว่าที่ตั้งเป้าหมายไว้มาก
ปัจจัยที่ทำให้ผลการดำเนินงานแตกต่างจากประมาณการในเชิงบวกอย่างมีนัยสำคัญ คือ
กลุ่มน้ำยางข้นสามารถบริหารและควบคุมต้นทุนการผลิตน้ำยางข้นให้ต่ำกว่าที่ประมาณการไว้ในสัดส่วนร้อยละ
8.13 กลุ่มเส้นด้ายยางยืด สามารถตั้งราคาขายได้สูงกว่าประมาณการในสัดส่วนร้อยละ 11.36
ซึ่งเป็นผลจากความต้องการที่เพิ่มขึ้น และงบรวมมีกำไรจากอัตราแลกเปลี่ยน 19 ล้านบาท
ซึ่งเป็นผลจากค่าเงินบาทที่อ่อนตัว ในขณะที่ไม่มีประมาณการกำไรหรือขาดทุนนี้ไว้

(ค) ฐานะการเงิน 1. สินทรัพย์ 1.1 ส่วนประกอบของสินทรัพย์ ในปี 2543 ส่วนประกอบที่สำคัญ
คือ - สินทรัพย์หมุนเวียน อยู่ที่ 739 ล้านบาท สัดส่วนสินทรัพย์หมุนเวียนต่อสินทรัพย์รวมอยู่ที่ร้อยละ
51 เพิ่มมาจากร้อยละ 47 ในปี 2542 เป็นผลจากการขยายกำลังการผลิตและปริมาณการขาย
ทำให้ต้องลงทุนเพิ่มในลูกหนี้การค้าและสินค้าคงเหลือ - ที่ดิน อาคารและอุปกรณ์ อยู่ที่ 651
ล้านบาท สัดส่วนของรายการนี้ต่อสินทรัพย์รวมอยู่ที่ร้อยละ 49 ลดลงมาจากร้อยละ 53 ในปีก่อน
เนื่องจากกลุ่มบริษัทได้ดำเนินการขยายการลงทุนในเครื่องจักรไปแล้วในปี 2542 ในปีที่ผ่านมา
จึงเป็นการลงทุนในส่วนของอาคารบ้านพักคนงานและอุปกรณ์ต่างๆ ซึ่งเป็นส่วนเกี่ยวเนื่อง
และมีจำนวนเงินน้อยกว่าปีก่อน เพื่อให้โครงการเสร็จสมบูรณ์ 1.2 คุณภาพสินทรัพย์ - สินทรัพย์
บริษัทมีการลงทุนในบริษัท อินแฟนท์ เวิลด์ จำกัด ซึ่งเริ่มผลิตในเชิงพาณิชย์ได้เพียงหนึ่งปี
การผลิตยังไม่ถึงจุดคุ้มทุน ทำให้เกิดขาดทุนสะสม 43.35 ล้านบาท บริษัทได้ลงทุนไป 25 ล้านบาท
และได้ตั้งสำรองค่าเผื่อการลดลงของเงินลงทุนไว้อย่างเพียงพอ โดยตั้งไว้เกินกว่าเงินลงทุน
18.35 ล้านบาท ซึ่งเงินจำนวนนี้ได้ถูกแยกแสดงไว้เป็นหนี้สินในงบดุล - ลูกหนี้ ณ วันที่ 31
ธันวาคม 2543 บริษัทและบริษัทย่อยมีลูกหนี้การค้าก่อนหักค่าเผื่อหนี้สงสัยจะสูญ จำนวน 360
ล้านบาท มีโครงสร้างลูกหนี้ ดังนี้ ลูกหนี้ที่ยังไม่ครบกำหนดชำระมีสัดส่วนร้อยละ 62 ของลูกหนี้รวม
ลูกหนี้เกินกำหนดชำระน้อยกว่า 90 วัน อยู่ในสัดส่วนร้อยละ 21 ซึ่งไม่สูงนัก
และลูกหนี้เกินกำหนดมากกว่า 1 ปี มีสัดส่วนร้อยละ 16.5 ซึ่งลูกหนี้ที่ผิดนัดชำระมากกว่า 1 ปี
มีจำนวน 59.52 ล้านบาทได้อยู่ในระหว่างการดำเนินคดี
บริษัทและบริษัทย่อยได้ตั้งค่าเผื่อหนี้สงสัยจะสูญไว้แล้วเกือบทั้งจำนวน คือ 59.26 ล้านบาท
ฝ่ายบริหารเชื่อว่า จะสามารถเรียกชำระคืนได้ 2. สภาพคล่อง 2.1 กระแสเงินสด
สำหรับปีสิ้นสุดวันที่ 31 ธันวาคม 2543
บริษัทและบริษัทย่อยมีกระแสเงินสดในแต่ละกิจกรรมเมื่อเทียบกับปี 2542 ดังนี้ -
กระแสเงินสดจากกิจกรรมดำเนินงาน อยู่ที่ 39.74 ล้านบาท ลดลง 101.81 ล้านบาท
เพราะการลงทุนเพิ่มในสินค้าคงเหลือ 116.54 ล้านบาท ถึงแม้จะเป็นจำนวนเงินลงทุนที่สูงขึ้นมาก
แต่เป็นสินค้าคงเหลือที่ถูกผลิตไว้ในช่วงที่มีต้นทุนต่ำ
และมีแนวโน้มจะทำกำไรให้แก่บริษัทได้มากเมื่อทำการขายในปี 2544 -
กระแสเงินสดใช้ไปในกิจกรรมลงทุน อยู่ที่ 114.85 ล้านบาท ลดลง 22.83 ล้านบาทจากปีก่อน
เนื่องจากการลงทุนในสินทรัพย์ถาวร (บ้านพักคนงาน แทงค์เก็บน้ำยางข้นฯ) ที่น้อยกว่าในปีก่อน
เพราะแผนการขยายกำลังการผลิตได้เริ่มมาตั้งแต่ปี 2542
ซึ่งลงทุนจำนวนสูงในเครื่องจักรไปแล้ว - กระแสเงินสดจากกิจกรรมจัดหาเงิน อยู่ที่ 54.32
ล้านบาท เพิ่มจากปีก่อน 76.80 ล้านบาท
เป็นการเปลี่ยนแปลงในรายการเงินเบิกเกินบัญชีและเงินกู้ยืมจากสถาบันการเงินที่เพิ่มขึ้น 148.94
ล้านบาท ซึ่งเป็นผลจากเดินเครื่องของกำลังการผลิตใหม่ ที่ต้องใช้เงินทุนหมุนเวียนระยะสั้นมากขึ้น
2.2 อัตราส่วนสภาพคล่องที่สำคัญ - อัตราส่วนสภาพคล่อง อยู่ที่ 1.22 เท่า เพิ่มจาก 1.12
เท่าของปีก่อน สินทรัพย์ที่เพิ่มขึ้นส่วนใหญ่เป็นลูกหนี้การค้าและสินค้าคงเหลือ
ซึ่งเป็นรายการค้าปกติที่เกิดจากการขยายกำลังการผลิต - อัตราส่วนสภาพคล่องหมุนเร็ว อยู่ที่
0.54 เท่า ลดลงเล็กน้อยจาก 0.57 เท่าของปีก่อน
เนื่องจากรายการสินทรัพย์หมุนเวียนที่บริษัทต้องก่อหนี้สินหมุนเวียนมาเพื่อลงทุนนั้น
ส่วนใหญ่เป็นสินค้าคงเหลือ ซึ่งเพิ่มขึ้นถึงร้อยละ 43 เมื่อเทียบกับปีก่อน
หากพิจารณาเปรียบเทียบสภาพคล่องในช่วง 3 ปีที่ผ่านมา จะพบว่า ปี 2542-2543
มีสภาพคล่องเพียงพอและมีแนวโน้มดีกว่าในปี 2541 2.3
ระยะเวลาครบกำหนดของหนี้ระยะสั้นที่มีผลต่อสภาพคล่อง ณ สิ้นปี 2543
บริษัทและบริษัทย่อยมีหนี้ระยะสั้นที่ครบกำหนดภายในปี 2544 จำนวนรวม 123.23 ล้านบาท
ซึ่งคาดว่า กระแสเงินสดจากการดำเนินงานในปี 2544 และวงเงินสินเชื่อระยะสั้นที่มีอยู่
ซึ่งปัจจุบันใช้ไม่เต็มวงเงิน จะมีจำนวนเพียงพอต่อการใช้คืนหนี้ดังกล่าว 3. รายจ่ายลงทุน 3.1
รายจ่ายลงทุนที่ผ่านมาของบริษัท
จะเป็นไปเพื่อวัตถุประสงค์ของการขยายการลงทุนในผลิตภัณฑ์ที่เกี่ยวข้องกับยางพารา
โดยลงทุนในผลิตภัณฑ์เดิมเป็นหลัก
และจะลงทุนอย่างต่อเนื่องในโรงงานแต่ละโรงงานที่เป็นบริษัทย่อย เพื่อเพิ่มกำลังการผลิต
โดยต้องการลดต้นทุนคงที่ต่อหน่วย ซึ่งผลการดำเนินงานที่ผ่านมาสามารถลดต้นทุนคงที่ต่อหน่วยลงได้
3.2 รายจ่ายลงทุนในอนาคต จะมุ่งเน้นไปที่การเข้าถึงแหล่งวัตถุดิบ
เพื่อเพิ่มปริมาณการขายและส่วนแบ่งการตลาด โดยมีโครงการสร้างโรงงานน้ำยางข้นขนาดเล็ก 5
โรงงานในระยะเวลา 3 ปี ซึ่งบริษัทจะเข้าถือหุ้นบางส่วนในสัดส่วนที่เป็นบริษัทร่วม
และจะเป็นผู้รับซื้อน้ำยางข้นทั้งหมดจากทุกโรงงาน 4. แหล่งที่มาของเงินทุน 4.1
ความเหมาะสมของโครงสร้างเงินทุน อัตราส่วนหนี้สินต่อส่วนของผู้ถือหุ้น อยู่ที่ 1.18 เท่า
ลดลงจาก 1.28 เท่าของปีก่อน ถึงแม้บริษัทและบริษัทย่อยจะมีหนี้สินรวมเพิ่มขึ้น 72.73 ล้านบาท
แต่น้อยกว่าการเพิ่มขึ้นของส่วนของผู้ถือหุ้นที่เกิดจากการมีกำไรสุทธิ 102.91ล้านบาท
และหากพิจารณาด้านโครงสร้างเงินทุน จะพบว่า มีสัดส่วนหนี้สินต่อสินทรัพย์รวมอยู่ที่ร้อยละ 54
ลดลงจากร้อยละ 56 ซึ่งล้วนแสดงถึงความเสี่ยงจากการก่อหนี้ที่ลดลง 4.2 ส่วนของผู้ถือหุ้น อยู่ที่
660.73 ล้านบาท เพิ่มขึ้น 107.45 ล้านบาท หรือร้อยละ 19
เป็นการเปลี่ยนแปลงในรายการกำไรสะสม ซึ่งเป็นผลจากการสร้างกำไรสุทธิได้ 102.91 ล้านบาท
ในปีที่ผ่านมา 4.3 หนี้สิน
รายละเอียดเงินกู้ยืมระยะยาวในแต่ละวงเงินของบริษัทและบริษัทย่อยได้เปิดเผยไว้ครบถ้วนแล้วในหมายเหตุงบการเงินข้อที่
13 ในงบการเงินรวมฉบับของผู้ตรวจสอบบัญชีรับอนุญาต ณ วันที่ 31 ธันวาคม 2543
สำหรับอัตราดอกเบี้ยจะเป็นอัตราลอยตัวตามดอกเบี้ยขั้นต่ำของธนาคาร
ซึ่งบริษัทและบริษัทย่อยไม่ได้ป้องกันความเสี่ยงไว้
และการปรับตัวลดลงหรือเพิ่มขึ้นของอัตราดอกเบี้ยตลาดจะมีผลกระทบต่อแนวโน้มการดำเนินงานของบริษัทและบริษัทย่อย